Wyn Morris

Cerddor ac arweinydd cerddorfaol o Gymru oedd Wyn Morris (14 Chwefror 1929 – 23 Chwefror 2010). Yn fab i Haydn Morris cafodd Wyn yn sicr ei fagu yn Llanelli er bod peth ansicrwydd ble y cafodd ei eni. Mae nifer wedi cymryd mai Trelech, Sir Fynwy y cyfeirir ato fel man ei eni, ond dywed A. J. Heward Rees bod y ffaith fod ei rieni o Sir Gaerfyrddin ac yntau yn dweud nad oedd yn siarad gair o Saesneg tan ei fod yn saith oed yn awgrymu yn gryf mai at Drelech Sir Gaerfyrddin y cyfeirir ato. Sylwer hefyd bod yna Lanelly nepell o'r Fenni hefyd.

Aeth o Ysgol Ramadeg y Bechgyn, Llanelli i'r Academi Gerddorol Frenhinol, Llundain.

Categori:Arweinyddion o Gymru
Categori:Genedigaethau 1929
Categori:Marwolaethau 2010
Categori:Pobl o Sir Gaerfyrddin
Categori:Pobl addysgwyd yn Ysgol Ramadeg y Bechgyn, Llanelli